Neuvoston asetus (ETY) N:o 619/71, annettu 22 päivänä maaliskuuta 1971, pellavan ja hampun tuen myöntämistä koskevista yleisistä säännöistä



Virallinen lehti nro L 072 , 26/03/1971 s. 0002 - 0003

Suomenk. erityispainos Alue 3 Nide 3 s. 0166

Tanskank. erityispainos: Sarja I Alue 1971(I) s. 0152

Ruotsink. erityispainos Alue 3 Nide 3 s. 0166

Englannink. erityispainos: Sarja I Alue 1971(I) s. 0169

Kreikank. erityispainos: Luku 03 Nide 6 s. 0147

Espanjank. erityispainos: Luku 03 Nide 4 s. 0153

Portugalink. erityispainos: Luku 03 Nide 4 s. 0153



NEUVOSTON ASETUS (ETY) N:o 619/71, annettu 22 päivänä maaliskuuta 1971, pellavan ja hampun tuen myöntämistä koskevista yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1) ja erityisesti sen 4 artiklan 4 kohdan, ottaa huomioon komission ehdotuksen, sekä katsoo, että asetuksen (ETY) N:o 1308/70 4 artiklassa säädetään tuen myöntämisestä yhteisössä tuotetulle pellavalle ja hampulle ja että on syytä antaa yleiset säännöt tämän artiklan soveltamisesta, hallinnollisista syistä on tarpeen rajoittaa tuen myöntäminen kussakin jäsenvaltiossa kyseisen jäsenvaltion alueella korjattuihin tuotteisiin, tukijärjestelmän moitteettoman toiminnan takaamiseksi olisi säädettävä, että tuki myönnetään tuottajalle; kuitujen tuotantoon tarkoitetun pellavan ensimmäinen ostaja voi kuitenkin osallistua tähän tuotantoon; sen vuoksi hänelle olisi myönnettävä osa tuesta, tukijärjestelmän moitteeton toiminta edellyttää valvontajärjestelmää, jolla taataan, että tukea myönnetään ainoastaan siihen oikeutetuille tuotteille, tämän valvonnan toteuttamiseksi olisi tukeuduttava erityisesti kylvettyjen ja korjattujen alojen ilmoitusjärjestelmään, ja mainitun järjestelmän yhdenmukaisen soveltamisen takaamiseksi olisi täsmennettävä yksityiskohtaiset säännöt maksettavan tuen laskemisesta, ON ANTANUT TÄMÄN ASETUKSEN: 1 artikla Markkinointivuodesta 1971/1972 asetuksen (ETY) N:o 1308/70 4 artiklassa tarkoitettu tuki myönnetään yhteisössä tuotetulle pellavalle ja hampulle seuraavissa artikloissa määritellyin edellytyksin. 2 artikla 1. Jäsenvaltioiden on myönnettävä tuki ainoastaan alueellaan tuotetulle pellavalle ja hampulle. 2. Tämä tuki on myönnettävä asianomaisten viljelijöiden sadonkorjuun jälkeen esittämästä hakemuksesta sellaisin edellytyksin, että edunsaajien yhdenvertainen kohtelu taataan riippumatta heidän sijoittautumisestaan yhteisössä. 3 artikla 1. Hampun ja ensisijaisesti siementen tuotantoon tarkoitetun pellavan tuki on myönnettävä ainoastaan tuottajalle. 2. Ensisijaisesti kuitujen tuotantoon tarkoitetun pellavan tuesta puolet on myönnettävä tuottajalle ja toinen puoli ensimmäiselle ostajalle. 4 artikla 1. Jäsenvaltioiden on otettava käyttöön hallinnollinen valvontajärjestelmä, jolla taataan, että tuote, jolle tuki on haettu, vastaa sen myöntämiseen vaadittavia edellytyksiä. 2. Tätä valvontaa varten jäsenvaltioiden on otettava käyttöön kylvettyjen ja korjattujen alojen ilmoitusjärjestelmä. 5 artikla Jäsenvaltioiden on suoritettava kylvettyjen ja korjattujen alojen ilmoitusten oikeellisuuden ja tuottajien esittämien tukihakemusten valvontaa paikan päällä pistokokein. 6 artikla Maksettavan tuen määrä lasketaan kylvetyn ja korjatun alan perusteella. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä maaliskuuta 1971. Neuvoston puolesta Puheenjohtaja M. COINTAT (1) EYVL N:o L 146, 4.7.1970, s. 1